Na temelju članka 12. stavka 3. i članka 13. stavka 4. Zakona o zaštiti od požara („Narodne novine“ broj 92/10), Procjene ugroženosti od požara i tehnoloških eksplozija Općine Legrad („Službeni glasnik Koprivničko – križevačke županije“ broj 15/19) i članka 31. Statuta Općine Legrad („Službeni glasnik Koprivničko - križevačke županije“ broj 5/13, 2/18. i 19/18), Općinsko vijeće Općine Legrad na \_\_. sjednici održanoj \_\_.\_\_. 2020. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Općine Legrad za 2020.godinu**

**I.**

 U cilju postizanja učinkovitije i efikasnije razine zaštite od požara na području Općine Legrad, Općinsko vijeće Općine Legrad donosi Godišnji provedbeni plan unapređenja zaštite od požara za područje Općine Legrad za 2020. godinu (u daljnjem tekstu: „Godišnji provedbeni plan“).

**II.**

 Za unapređenje mjera zaštite od požara na području Općine Legrad potrebno je u 2020. godini provesti sljedeće mjere:

* + 1. Općina Legrad dužna je usklađivati Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima.

|  |  |
| --- | --- |
| Izvršitelj zadataka: | Općina Legrad |
| Sudionici: | Područni ured civilne zaštite Varaždin – Služba civilne zaštite Koprivnica, Vatrogasna zajednica Koprivničko - križevačke županije, Vatrogasna zajednica Općine Legrad,Dobrovoljna vatrogasna društva s područja Općine |
| Rok:  | Kontinuirano |

* + 1. Općinsko vijeće Općine Legrad dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine" broj 20/18, 115/18, 98/19).

|  |  |
| --- | --- |
| Izvršitelj zadataka: | Općina Legrad |
| Sudionici: | / |
| Rok:  | Kontinuirano |

* + 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Legrad, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

|  |  |
| --- | --- |
| Izvršitelj zadataka: | Općina Legrad |
| Sudionici: | Vatrogasna zajednica Općine LegradDobrovoljna vatrogasna društva s područja Općine |
| Rok:  | Kontinuirano |

* + 1. Općina Legrad dužna je omogućiti nesmetano obavljanje inspekcijskog nadzora od strane inspektora unutarnjih poslova Policijske uprave Koprivničko - križevačke te postupati po zahtjevima i naredbama inspektora.

|  |  |
| --- | --- |
| Izvršitelj zadataka: | Općina Legrad |
| Sudionici: | Područni ured civilne zaštite Varaždin – Služba civilne zaštite Koprivnica |
| Rok:  | Kontinuirano |

* + 1. Općina Legrad dužna je osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara Općine Legrad.

|  |  |
| --- | --- |
| Izvršitelj zadataka: | Općina LegradVatrogasna zajednica Općine LegradDobrovoljna vatrogasna društva s područja Općine |
| Sudionici: | / |
| Rok:  | Kontinuirano |

* + 1. Temeljem Procjene ugroženosti od požara i tehnološke eksplozije te Plana zaštite od požara Općine Legrad potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku.

|  |  |
| --- | --- |
| Izvršitelj zadataka: | Općina Legrad |
| Sudionici: | Vatrogasna zajednica Koprivničko – križevačke županijeVatrogasna zajednica Općine LegradDobrovoljna vatrogasna društva s područja Općine |
| Rok:  | travanj 2020.god. |

* + 1. Od distributera vode tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

|  |  |
| --- | --- |
| Izvršitelj zadataka: | Općina Legrad |
| Sudionici: | Vatrogasna zajednica Općine LegradDobrovoljna vatrogasna društva s područja Općine |
| Rok:  | travanj 2020.god. |

**III.**

 Ovaj Plan dostaviti će se svim izvršiteljima zadataka i sudionicima.

**IV.**

 Ovaj Plan objavit će se u „Službenom glasniku Koprivničko - križevačke županije“.

**OPĆINSKO VIJEĆE OPĆINE LEGRAD**

**KLASA: 214-01/20-01/02**

**URBROJ: 2137/10-20-2**

**Legrad, 2020.**

 **PREDSJEDNICA:**

 **Snježana Kuzmić**